stanford-oval/wikipedia huggingface dataset:
לין קונוויי
הערות שוליים

↑  "טרנסג'נדרים שהשפיעו על תרבות אמריקה במאה ה-21", באתר טיים, 29 במאי 2014 (באנגלית)
↑  Dianne Lynch, Wired Women: Engineer Lynn Conway's Secret, ABC News, ‏7 בינואר 2006 (באנגלית)
1 2 3 4  Jeremy Alicandri, IBM Apologizes For Firing Computer Pioneer For Being Transgender...52 Years Later, Forbes (באנגלית)
↑  Elizabeth H. Oakes, Encyclopedia of World Scientists, Infobase Publishing, 2007, ISBN 978-1-4381-1882-6. (באנגלית)
↑  Lynn Conway, LGBT History Month, ‏2017
↑  Kilbane, Doris. (October 20, 2003.) "Lynn Conway: A trailblazer on professional, personal levels." (אורכב 08.06.2008 בארכיון Wayback Machine) Electronic Design, via electronic design.com. Retrieved on September 24, 2007.
1 2  Solid-State Circuits publishes special issue with Lynn Conway’s memoir of the VLSI revolution, אוניברסיטת מישיגן, ‏2013 (באנגלית אמריקאית)
↑  THE MPC Adventures: Experiences with the Generation of VLSI Design and Implementation Methodologies, by Lynn Conway, Microprocessing and Microprogramming – The Euromicro Journal, Vol. 10, No. 4, November 1982, pp 209-228.
↑  Allocating Federal Funds for Science and Technology, by Committee on Criteria for Federal Support of Research and Development, National Academy of Sciences, National Academy of Engineering, Institute of Medicine, National Research Council, National Academy Press, Washington DC, 1995, page 75.
↑  "''Figure II.13: Technological Developments in Computing", in Allocating Federal Funds for Science and Technology, National Academy Press, Washington, DC 1995, page 75.''"
↑  Evolving the High Performance Computing and Communications Initiative to Support the Nation's Information Infrastructure, by Committee to Study High Performance Computing and Communications: Status of a Major Initiative, National Research Council, National Academy Press, Washington DC, 1995, page 20.
↑  Lynn Conway | IEEE Computer Society (באנגלית אמריקאית)
↑  special edition of IEEE Solid-State Circuits Magazine (באנגלית)
↑  "Lynn Conway: 2009 Computer Pioneer Award Recipient" (אורכב 03.01.2015 בארכיון Wayback Machine), IEEE Computer Society, January 20, 2010.
↑  "The MOSIS Service – More than 50,000 designs in 25 years of operation", MOSIS Website, 2008.
↑  Paul Wallich, Completing the Circuit, Scientific American, Vol. 283, No. 6, December 2000, pp. 38, 40-42, in JSTOR
↑  Nicole Casal Moore,"Life, Engineered: How Lynn Conway reinvented her world and ours (אורכב 06.01.2018 בארכיון Wayback Machine)," The Michigan Engineer, College of Engineering, University of Michigan, Fall 2014, pp. 42–49.
↑  "Lynn Conway: A Life", Computer History Museum, May 29, 2014
↑  "Lynn Conway: Fellow Award Acceptance Speech", Computer History Museum, April 26, 2014
| --- | --- |
בקרת זהויות :  NLI: 987007317914305171  ACM DL: 81100102248  BIBSYS: 90215215  CiNii: DA00657821  dblp: 45/841  GND: 1080159657  ISNI: 0000 0001 1736 700X  LCCN: n79003042  NDL: 00436517  NTA: 068618891  RERO: 02-A005555769  SNAC: w69b3201  SUDOC: 114010870  VIAF: 1279598   WorldCat (עם VIAF): 1279598
מבנה ליגות הכדורגל בסקוטלנד

מבנה ליגות הכדורגל בסקוטלנד הוא סדרה של ליגות, המבנה הסקוטי הוא מסובך יותר מאשר רוב מבני הליגות הלאומיות האחרות, בהיקף של כמה מערכות נפרדות לחלוטין של ליגות ומועדונים, עם הכדורגל הבכיר, כדורגל נערים, ומתחת כדורגל חובבנים וכדורגל רווחה.
בכדורגל הבכיר בסקוטלנד יש ליגה לאומית, ליגת הכדורגל הסקוטית המקצועית (שבה יש ארבע חטיבות). ויש גם כמה ליגות אזוריות (בעיקר ליגת הכדורגל היילנד ומאז 2013 גם ליגת הכדורגל שפלה). מעונת 2014/2015,נהיה קידום וירידה בליגה הסדירה בין הליגות האזוריות והליגה הלאומית בפעם הראשונה.
גלאזגו ריינג'רס הוא המועדון שמחזיק בשיא מספר האליפויות עם 54 אליפויות. מועדון בכיר אחד שבסיסו באנגליה (ברוויק ריינג'רס) משחק במבנה הכדורגל הסקוטי, בליגה הסקוטית השנייה. מספר קטן של מועדונים אנגליים חובבנים משחקים ברמות הנמוכות ביותר של המשחק, המבוססים על או סביב הגבול האנגלי-סקוטי, גם מתחרות במבנה הכדורגל הסקוטי מסיבות גאוגרפיות ונסיעות.
נכון לעונת 2014/2015 היו בסך הכל 925 קבוצות ששיחקו בעונה הסדירה.
המערכת של הגברים

בסך הכל, מבנה הכדורגל של הגברים בסקוטלנד הוא בין המחולקים ביותר ורב-פנים באירופה, היות שיש ריבוי של גופי שלטון בכדורגל גברים מכל סוגיו. אין זה נדיר שלעיר או מחוז יש הרבה מועדונים בשלוש או ארבע מערכות נפרדות.
עד לאחרונה לא היה מבנה ליגות בכדורגל הסקוטי, וכתוצאה מכך זה היה כמעט בלתי אפשרי למועדונים בתחתית המבנה להתקדם לחלק העליון, או למועדונים חלשים שנדחקו במורד הליגות. ההתקדמות לקראת יצירת מערכת פירמידה החלה בשנת 2008 תחת כהונתו של מנכ"ל ההתאחדות הכדורגל הסקוטית ג'ורדון סמית, עם דיונים בין ההתאחדות והליגות האזוריות וליגות הנוער. ב-7 מאי 2013 מועדוני הפרמייר ליג הסקוטי הסכימו פה אחד בהקדמה של מבנה פירמידה לכדורגל הסקוטי יחד עם גוף שלטוני אחד לכל 42 המועדונים הבכירים, מודל הפצה כספית מתוקן, ואת האפשרות של קידום / ירידה בשיטת הפלייאוף בין שתי החטיבות העליונות.
המערכת של הגברים > כדורגל בכיר

המבנה הנוכחי הוא מאז עונת 2013/2014, כאשר ליגת הכדורגל הסקוטית המקצועית הוקמה על ידי מיזוג של הפרמייר ליג הסקוטי (רמה 1) וליגת הכדורגל הסקוטית (רמות 2-4). במקביל, ליגת הכדורגל שפלה נוסדה. לכל ליגה יש משלה: שם רשמי, שם חסות, מספר המועדונים ומספר המשחקים.
וכך הליגות בנויות:
|  רמה |  ליגה |  ליגה |  ליגה |  ליגה |  ליגה |  ליגה |
| --- | --- | --- | --- | --- | --- | --- |
 1:  הפרמיירשיפ הסקוטית  12 מועדונים 38 משחקים
 2:  הצ'מפיונשיפ הסקוטי  10 מועדונים 36 משחקים
 3:  הליגה הסקוטית הראשונה  10 מועדונים 36 משחקים
 4:  הליגה הסקוטית השנייה  10 מועדונים 36 משחקים
|  5 |  ליגת הכדורגל היילנד  18 מועדונים 34 משחקים |  ליגת הכדורגל היילנד  18 מועדונים 34 משחקים |  ליגת הכדורגל היילנד  18 מועדונים 34 משחקים |  ליגת הכדורגל שפלה  15 מועדונים 28 משחקים |  ליגת הכדורגל שפלה  15 מועדונים 28 משחקים |  ליגת הכדורגל שפלה  15 מועדונים 28 משחקים |
|  6 |  ליגת הכדורגל של מזרח סקוטלנד  16 מועדונים 30 משחקים |  ליגת הכדורגל של מזרח סקוטלנד  16 מועדונים 30 משחקים |  ליגת הכדורגל של מזרח סקוטלנד  16 מועדונים 30 משחקים |  ליגת הכדורגל של דרום סקוטלנד  14 מועדונים 26 משחקים |  |  |

נותרה ליגה אחת- ליגת הכדורגל צפון קלדוניאן - שעדיין לא שולבה במערכת הפירמידה. היא מבוססת בצפון הקיצוני של סקוטלנד, כולל מועדון מהאיי אורקני, וכיום היא מכילה 7 מועדונים שמשחקים 12 משחקים.
הליגות שמתחת לרמה ארבע מסווגות כ"לא ליגות כדורגל", כלומר הם נמצאים מחוץ לליגת הכדורגל הסקוטית המקצועית והן משחקות על אזורים לא על בסיס לאומי (כל סקוטלנד). ליגת השפלה המקבילה לליגת היילנד, חטיבות אלה משלימות את רמה 5 בפירמידה. מעונת 2014/15 שני זוכי הליגות ישחקו זה נגד זה, והמנצח ביניהם משחק נגד הקבוצה שסיימה במקום 10 בליגה הסקוטית השנייה בפלייאוף קידום וירידה. מתחת לליגת השפלה יש את ליגת הכדורגל של מזרח סקוטלנד (16 מועדונים, הכוללים 2 קבוצות מילואים, במבנה ליגה אחד ממוזג) וליגת הכדורגל של דרום סקוטלנד (14 מועדונים בחטיבה אחת) עם קידום וירידה לליגת השפלה.
נכון ל-2014/15 זה מסתכם ב-111 קבוצות ב9 ליגות. רוב מועדוני הליגה הבכירים חברים בהתאחדות הכדורגל הסקוטית ונכנסים לגביע הסקוטי, אף על פי שחלקם ברמות נמוכות, הם אינם זכאים כי הטענה שלהם לא מונתה כראוי. עד 2 לא חבריי ההתאחדות יכולים להעפיל לגביע הסקוטי בכל עונה על ידי זכייה בליגות המזרח או בדרום. יש מגוון של טורנירי גביע, לפעמים מעורבים קבוצות מילואים שהופגנו על ידי מועדוני ה-SPFL, וכמה גביעים הם שיחקו על ידי מועדונים מליגות מרובות.
המערכת של הגברים > כדורגל נוער

גם מחוץ למבנה הלאומי, בפיקוחה של התאחדות הכדורגל הנוער הסקוטית יש שלושה אזורים זוטרים, התאחדות כדורגל הנוער הסקוטית, מחוז מערב של 63 מועדונים; התאחדות הכדורגל הנוער הסקוטית, מחוז מזרח של 61 מועדונים; והתאחדות הכדורגל הנוער הסקוטית, מחוז צפון של 37 מועדונים. נכון ל-2014/15 זה מסתכם ב-161 קבוצות ב12 ליגות.
מועדונים אלה פועלים בנפרד מהתאחדות הכדורגל הסקוטית, למעט גיברן (שמסיבות היסטוריות הוא חבר של שתי ההתאחדויות גם בהתאחדות הבוגרים וגם בהתאחדות הנוער), לינלית'גוו רוז ובנקס אוו די (ששניהם הצטרפו להתאחדות הבוגרים בשנת 2013). הם משתתפים במספר תחרויות גביע, כמו גם את גביע הנוער הסקוטי. המונח "נוער" מתייחס לא לגיל של השחקנים, אבל לרמת הכדורגל ששיחקו. עד 4 לא חבריי ההתאחדות יכולים להעפיל לגביע הסקוטי בכל עונה על ידי זכייה בסופרליג או בגביע הנוער. בנקס אוו די גם נכנס לטורנירים בכירים כמו גביע אברדינשייר ומגן אברדינשייר, ולהפעיל קבוצות עד גיל 20 במבנה הפיתוח הבכיר ליגת אברדינשייר & המחוזית.
המערכת של הגברים > כדורגל חובבנים

שוב, נפרד מהאמור לעיל ובאופן כללי הסכים להיות 'מתחת' הרמות הבכירות והנוער. הם למעלה מ-1,000 מועדונים שחברים בהתאחדות הכדורגל החובבנים הסקוטית אשר מפקחת על 50 ליגות שונות - אם כי זה כולל מספר ליגות כדורגל שמשחקות ביום ראשון ותחרויות קטרגל. היוקרה מתרכזת סביב הגביע החובבני הסקוטי ההיסטורי. מסיבות היסטוריות, אוניברסיטת גלאזגו היא חברה של שתי ההתאחדויות התאחדות הבוגרים והתאחדות החובבנים ונכנסת לגביע הסקוטי ולגביע האתגר הדרומי. מספר מועדונים בכירים ונוער מועדוני המילואים שלהם מתחרים בכדורגל החובבן.
נכון ל-2014/15 היו 649 קבוצות ב-16 ליגות גאוגרפיות המכילות בסך הכל 58 חטיבות - שמשחקות כדורגל בשבת תחת עונת מאי-אוגוסט הרגילה. זה מתקרב ל-150 קבוצות שמשחקות ב-4 ליגות שבת בבוקר, כולל 1 למכללות בדנדי וגלאזגו, וכ-50 מועדונים ששיחקו ב-2 ליגות מכונסות. כדורגל סטודנטים וכדורגל משטרה גם קשור להתאחדות הכדורגל החובבנים הסקוטית.
המערכת של הגברים > כדורגל רווחה

המקבילה של ההתאחדות הכדורגל החובבנים הסקוטית היא התאחדות כדורגל הרווחה הסקוטית, שיש לה פרופיל ארצי נמוך מאוד. התאחדות כדורגל הרווחה הסקוטית הוקמה בתקופה שלאחר מלחמת העולם הראשונה, והיא מפקחת על הליגות הפועלות בעיקר ביום ראשון וקיץ או כדורגל באמצע שבוע, בעיקר בצפון סקוטלנד. מהשיא של מעל 500 מועדונים, היו רק 158 קבוצות חברות בנובמבר 2012, ומתחת ל-238 קבוצות בשנת 2007.
נכון ל-2014/15 היו רק 4 קבוצות - המרכז הזעיר של ליגת הרווחה הסקוטית - שמשחקות כדורגל בשבת תחת עונה סדירה.
מערכת של הנשים

שלושת הרמות של כדורגל הנשים בסקוטלנד בנויות כדלקמן:
|  רמה |  ליגה |  ליגה |  ליגה |  ליגה |
| --- | --- | --- | --- | --- |
 1:  פרמייר ליג הנשים הסקוטי  12 מועדונים
 2:  ליגת הכדורגל נשים הסקוטית חטיבה ראשונה  12 מועדונים
|  3 |  חטיבה שנייה מזרח / מרכז  עד 12 מועדונים |  חטיבה שנייה צפון  עד 12 מועדונים |  חטיבה שנייה דרום מזרח  עד 12 מועדונים |  חטיבה שנייה מערב  עד 12 מועדונים |
משפחת ויזלי

| --- | --- |
משפחת ויזלי (מימין לשמאל: פרסי, ארתור, ג'יני, רון, פרד/ג'ורג', מולי, פרד/ג'ורג')
משפחת ויזלי (מימין לשמאל: פרסי, ארתור, ג'יני, רון, פרד/ג'ורג', מולי, פרד/ג'ורג')
 סוג:  משפחה טהורת דם
 שם ספר:  הארי פוטר
 שם סרט:  הארי פוטר
 תוכנית טלוויזיה:  הארי פוטר
 הופעה ראשונה:  הארי פוטר ואבן החכמים
 הופעה אחרונה:  הארי פוטר והילד המקולל
 מספר הופעות:  7 (בסרטים 8)
 יוצרים:  ג'יי קיי רולינג
 גילום הדמות:  רופרט גרינט (רון) אוליבר וג'יימס פלפס (פרד וג'ורג') בוני רייט (ג'יני) כריס רנקין (פרסי) ריצ'רד פיש (ביל) אלכס קרורפורד (צ'ארלי) מארק ויליאמס (ארתור) ג'ולי וולטרס (מולי)
 מידע
 חברוּת בקבוצה:  מסדר עוף החול
 אזרחות:  הממלכה המאוחדת
 מקום מגורים:  "המחילה"
 דמויות קשורות
 משפחה:  משפחה הנוספת למשפחה הרגילה הרמיוני גריינג'ר (אשתו של רון) פלר דלאקור (אשתו של ביל) הארי פוטר (בעלה של ג'יני) אנג'לינה ג'ונסון (אשתו של ג'ורג')
 חברים:  כל  בית הספר הוגוורטס לכישוף ולקוסמות, כל חברי מסדר עוף החול
 אויבים:  לורד וולדמורט ותומכיו
משפחת ויזלי (באנגלית: Weasley) היא משפחת קוסמים בדיונית המופיעה בסדרת הספרים הארי פוטר שכתבה הסופרת ג'יי קיי רולינג ובסדרת הסרטים המבוססת עליה. היא מתוארת כמשפחה טהורת דם, המוצגת כבר בספר הראשון. ההורים במשפחה הם מולי וארתור ויזלי, ולהם שבעה ילדים: ביל, צ'ארלי, פרסי, פרד, ג'ורג', רון וג'יני. סימן ההיכר הבולט ביותר של משפחת ויזלי הוא צבע השער הג'ינג'י שלהם, בנוסף להיותם עניים מאוד ומסתפקים בחלקם. המשפחה תומכת במסדר עוף החול ומתנגדת למטרותיו של וולדמורט, מה שהופך אותה ל"בוגדת דם" בעיני עוזרי וולדמורט המכונים "אוכלי מוות". כל ילדי המשפחה למדו בבית גריפינדור שבהוגוורטס (אך לא כל צאצאי המשפחה, למשל, הנכד להורי המשפחה, בנם של ג'יני ויזלי והארי פוטר, אלבוס סוורוס פוטר שלפי עלילת המחזה הארי פוטר והילד המקולל מתמיין לסלית'רין).
משפחת ויזלי בטיול למצרים. (מימין לשמאל): ג'ורג' (אוליבר פלפס), פרסי (כריס רנקין), ביל (ריצ'רד פיש), ארתור (מארק ויליאמס), ג'יני (בוני רייט), מולי (ג'ולי וולטרס), צ'ארלי (אלכס קרורפורד), רון (רופרט גרינט) ופרד (ג'יימס פלפס)
בני המשפחה > הורים

ארתור ויזלי – אב המשפחה. מתואר כאדם מקריח, ממושקף, מתחשב וטוב לב. ארתור עובד בלשכה לשימוש לרעה בחפצי המוגלגים שבמשרד הקסמים. לאדון ויזלי יש אובססיה והערצה לכל מה שקשור למוגלגים ותחביבו העיקרי הוא לפרק חפצי מוגלגים, לנסות להבין איך הם עובדים ולכשף אותם לבסוף. בתחילת הספר השני גונבים רון, פרד וג'ורג' את מכונית המוגלגים המעופפת שלו, כדי להביא את הארי אל המחילה, לאחר שהוא לא משיב למכתביהם שנלקחו. כשהארי נמצא במחילה, ארתור מארח אותו בסבר פנים יפות, ומתעניין באורח החיים (המעניין לפי דעתו) של המוגלגים. בהמשך הספר הוא מתעמת עם לוציוס מאלפוי. כשהארי ורון מפספסים את הרכבת להוגוורטס הם גונבים את המכונית המעופפת, וכך משרד הקסמים מבין שארתור כישף את המכונית בניגוד לחוק, והוא נחקר ונקנס. לקראת סוף הספר, כשמתגלה שג'יני התכתבה עם היומן של טום רידל (הלא הוא לורד וולדמורט בצעירותו), ארתור נוזף בה, אך מבין שהיא לא אשמה. לקראת אמצע שנתו החמישית של הארי נפצע ארתור לאחר שהוכש בזמן משימה מטעם מסדר עוף החול על ידי נגיני, הנחשית של וולדמורט. הוא ניצל בזכות הארי, שראה את הנעשה דרך עיניו של וולדמורט בזכות הקשר שנוצר ביניהם, ודיווח לדמבלדור. ארתור הובהל במצב אנוש לבית חולים על שם הקדוש מנגו, ולבסוף הצליח להתאושש באופן מלא ותקין. בתחילת הספר השישי קודם ארתור על ידי רופוס סקרימג'ר, שר הקסמים החדש ובמסגרת תפקידו החדש הוא אחראי על צוות המאתר ומחרים פריטים מזויפים המשמשים כביכול להתגוננות מפני וולדמורט ותומכיו, וזוכה להעלאה גבוהה בשכרו הנמוך. בספר השביעי הוא משתתף במבצע להעברתו של הארי למחילה, וכשהמשפחה יורדת למסתור הוא הופך לשומר הסוד שלה. בסוף הספר, הוא משתתף בקרב על הוגוורטס ומביס מספר אוכלי מוות.
מולי ויזלי – אם המשפחה. מולי מתוארת כאישה שמנמנה, נמוכת קומה, נחמדה ולבבית, עקרת בית ואמא מסורה מאוד, חובבת בישול וסריגה. מאמצת את הארי בזמן חופשותיו ומתייחסת אליו כאילו היה אחד מבניה. בכל חג מולד שולחת מולי לילדיה ולהארי חבילה הכוללת סוודר (לרבות עם סמל גריפינדור או אות הראשונה של שמו) ודברי מאפה. אהבתה הרבה של מולי לבני משפחתה מתבטאת בצורת הבוגארט שלה, שהוא גופותיהם המתות של משפחתה ושל הארי. בקרב על הוגוורטס, המתרחש בסוף הספר השביעי, היא פותחת בדו-קרב מול אוכלת המוות בלטריקס לסטריינג', והורגת אותה.
בני המשפחה > נכדים

רוז ויזלי – בתם הבכורה של רון ויזלי והרמיוני גריינג'ר, לומדת באותה שכבה של בן דודה אלבוס פוטר. נמצאת בבית גריפינדור ומשחקת בנבחרת הקווידיץ' שלה כרודפת.
הוגו ויזלי – בנם הצעיר של רון ויזלי והרמיוני גריינג'ר, אחיה הקטן של רוז, בן גילה של לילי לונה פוטר. באפילוג הסדרה עדיין לא הגיע לגיל 11 בו מתחילים ללמוד בהוגוורטס ועל כן לא ידוע לאיזה בית התמיין.
ויקטואר ויזלי – בתם הבכורה של ביל ופלר. מנהלת מערכת יחסים רומנטית עם טדי לופין, בנם של רמוס וטונקס.
דומיניק ולואיס ויזלי – ילדיהם של ביל ופלר.
פרד ורוקסן ויזלי – ילדיהם של ג'ורג' ויזלי ואנג'לינה ג'ונסון. פרד נקרא על שמו של פרד ויזלי, דודו, שנהרג בקרב על הוגוורטס.
מולי ולוסי ויזלי – ילדיהם של פרסי ואודרי ויזלי.
ג'יימס סיריוס פוטר – בנם הבכור של הארי פוטר וג'יני ויזלי, לומד בבית גריפינדור ונקרא על שמם של סבו, ג'יימס פוטר, וסיריוס בלק, סנדקו של אביו הארי.
אלבוס סוורוס פוטר – בנם השני של הארי פוטר וג'יני ויזלי, קטן בשנתיים מאחיו ג'יימס, ונקרא על שם אלבוס דמבלדור וסוורוס סנייפ. במחזה "הילד המקולל" מתואר כי אלבוס סוורוס, בניגוד לכל משפחתו הגריפינדורית, מוין דווקא לבית סלית'רין.
לילי לונה פוטר – בתם הצעירה של הארי פוטר וג'יני ויזלי, בת גילו של הוגו ויזלי בן דודה, בנם של רון ויזלי והרמיוני גריינג'ר. נקראת על שם סבתה, לילי פוטר, וחברתם של ג'יני והארי, לונה לאבגוד. באפילוג הסדרה עדיין לא הגיעה לגיל 11 בו מתחילים ללמוד בהוגוורטס ועל כן רק בהארי פוטר והילד המקולל נודע שמוינה לבית גריפינדור.
בני המשפחה > קרובי משפחה רחוקים

מיוריאל פרואט – דודתה של מולי. ילדי משפחת ויזלי שונאים אותה. נוהגת להעיר הערות לא נחמדות על כולם.
גדעון פרואט – אחד מהאחים של מולי ויזלי. הוא היה חלק ממסדר עוף החול המקורי ובמהלך מלחמת הקוסמים הראשונה הוא נרצח בידי חמישה אוכלי מוות, ביניהם אנטונין דולוחוב, יחד עם אחיו.
פביאן פרואט – אחד מהאחים של מולי ויזלי. הוא היה חלק ממסדר עוף החול המקורי ובמהלך מלחמת הקוסמים הראשונה הוא נרצח בידי חמישה אוכלי מוות, ביניהם אנטונין דולוחוב, יחד עם אחיו. שעון הזהב שהארי קיבל במתנה ממולי ויזלי היה שייך לו לפני שנרצח.
המחילה

המשפחה מתגוררת בבית בשם "המחילה", השוכן בסמוך לכפר הבדיוני "אוטרי סנט קצ'פול". ביתם של הוויזלים הוא המקום השני האהוב ביותר על הארי פוטר, המאמין כי הוא מוחזק בצורתו החריגה באמצעות קסמים. חצר המחילה היא בית גידול עבור להקת נומים, ופעם בכמה ימים נאלצים בני המשפחה לפנותם מהחצר. בנוסף, בעליית הגג של המחילה גדל רול, שהוא מעין מפלצת קטנה.
אחד החפצים החשובים ביותר במחילה הוא שעון האורלוגין המשפחתי. בשעון זה יש תשעה מחוגים, מחוג עבור כל אחד מבני המשפחה, והוא לא מראה את השעה, אלא את מצבם ומיקומם של בני המשפחה השונים (כגון: "בבית", "בבית הספר", "בעבודה", "בבית חולים", "בכלא"). לאחר שוולדמורט חזר לפעול בגלוי בתחילת הספר השישי, השעון הראה כי כל בני המשפחה מצויים בסכנת חיים.
הערות שוליים

↑  המקור באנגלית הוא Gnome, וההגייה המקורית היא נום
יאן ואן בוורן

יאן ואן בוורן (5 במרץ 1948 – 26 ביוני 2011) היה כדורגלן הולנדי ששיחק בעמדת השוער.
קריירת מועדונים

ואן בוורן נולד באמסטרדם, שם בילה את שנותיו הראשונות. אביו היה וויל ואן בוורן, אצן שהופיע במשחקים האולימפיים בשנת 1936.
ב-1970, כששיחק אז בספרטה רוטרדם, ואן בוורן השאפתני כיוון לשחק במועדונים גדולים יותר. מועדונים כמו אייאקס אמסטרדם, פיינורד, ריאל מדריד ופ.ס.וו. איינדהובן ניסו להחתים אותו. ריאל מדריד נאלצה לבטל את העסקה כי הליגה הספרדית נסגרה לזרים. מבין המועדונים הנותרים, רק פ.ס.וו. הצליחה לעמוד בדרישות הכלכליות של ואן בוורן, כאשר דמי העברתו עמדו על כמיליון גילדן. בעונתו הראשונה במועדון העפיל ואן בוורן עם קבוצתו לחצי גמר גביע אופ"א, אך בסופו של דבר הודחו על ידי ריאל מדריד. בשנים שחלפו, ואן בוורן ביסס את עצמו כשוערה הראשון של איינדהובן.
ב-1978, ואן בוורן ופ.ס.וו. נהנו מהעונה הטובה ביותר בהיסטוריית המועדון עד כה. באותה העונה, פ.ס.וו איינדהובן רשמו זכייה בליגה ההולנדית, בגביע ההולנדי ואף בגביע אופ"א.
בגמר גביע אופ"א לשנת 1978, ואן בוורן שמר על רשת נקייה בשני המשחקים. פ.ס.וו ניצחה 3 - 0 בסיכום, ואן בוורן הניף את הגביע האירופי הראשון והיחיד שלו.
תקרית ב-1978, הניעה את ואן בוורן לעזוב את נבחרת הולנד. סכסוך ציבורי בין ואן בוורן ליוהאן קרויף גרם לכך שהציבור צידד בשוער וראה בפרישה הבינלאומית של ואן בוורן כבגידה. כאשר התבקש להופיע בתור מומחה למשחק נבחרת הולנד במונדיאל 1978, ערוץ השידור הציבורי ההולנדי קיבל איומים רבים שכוונו כלפי ואן בוורן, רכושו ומשפחתו. הופעתו בטלוויזיה בוטלה, ובאותו לילה החליט ואן בוורן לעזוב את הולנד סופית.
אף על פי שאולימפיק מרסיי גילתה עניין קודם לכן, כמו גם ניו יורק קוסמוס, בחר ואן בוורן לשחק בפורט לודרדייל סטרייקס, חברו קור ואן דר הארט היה מאמן הסטרייקס באותה תקופה והוא שכנע אותו להצטרף למועדון.
סגנון משחק

ואן בוורן היה ידוע כשוער שלעיתים רחוקות היה מתרחק מאזור השער, הוא היה סומך על הרפלקסים שלו כדי לתפוס את הכדור ברגע שהוא נבעט למטרה. העיתונאי מאטי ורקמן תיאר את סגנונו כ"אדיב ואלגנטי, אתלטי ורגוע". הרפלקסים שלו נחשבו לנקודה החזקה ביותר שלו. ואן בוורן אף הוסיף על עצמו: "אינני יכול לשחק כדורגל, נולדתי שוער. רפלקסים, קפיצות, כוח, אנשים נולדים עם זה". ואן בוורן היה יעיל באותה מידה בשתי הידיים, וגם בעט בשתי הרגליים.
תארים > פ.ס.וו. איינדהובן

אליפות הולנד (3): 1974/75, 1975/76, 1977/78
הגביע ההולנדי (2): 1973/74, 1975/76
גביע אופ"א (1): 1977/78
הערות שוליים

↑  Jan van Beveren, een hommage, voetbalzone
| --- | --- |
בקרת זהויות :  ISNI: 0000 0001 2065 2485  LCCN: n2011043964  NTA: 071126910  VIAF: 171654641   WorldCat (עם VIAF): 171654641
עלירזא חקיקי

עלירזא חקיקי (בפרסית: علیرضا حقیقی; נולד ב-2 במאי 1988) הוא כדרוגלן איראני המשחק בעמדת השוער בקבוצת נסג'י מאזנדרן ונבחרת איראן.
קריירה

חקיקי נולד בטהראן שבאיראן לאבא מנהל בנק ואמא מורה. הוא עלה לקבוצה הבוגרת של קבוצת נעוריו פרספוליס כבר בגיל 16. ערך את הופעת הבכורה בקבוצה ב-17 באוקטובר 2006 נגד סייפה ובמשחק זה הדף בעיטת עונשין של השחקן עלי דאי. בעונת 2007/2008 החל כשוער שלישי בקבוצה. במהלך עונת 2008/2009 הפך לשוער הראשון של הקבוצה עקב פציעותיהם של שני השוערים הראשונים של הקבוצה.
ב-11 בינואר 2012 חתם לארבע שנים ברובין קאזאן מהליגה הראשונה ברוסיה. לאחר כמה ימים ערך את הופעתו הבכורה במשחק ידידות, עם זאת הוא מעולם לא שיחק במשחק רשמי בקבוצה.
ב-18 ביולי 2013 הושאל לחצי שנה לקבוצת נעוריו פרספוליס, בתקופה זו שיחק במשחקי גביע בלבד. בינואר 2014 לאחר שהסתיימה תקופת ההשאלה בפרספוליס, הושאל שוב והפעם לספורטינג קוביליה מהליגה הפורטוגזית השנייה, לאחר 14 הופעתו בקבוצה חזר לקאזאן.
ב-24 באוגוסט 2014 הושאל לקבוצת פנאפייל מליגת העל הפורטוגזית.
ב-2 בינואר חתם במאריטימו חוזה לשנתיים וחצי.
ב-13 במרץ 2017 חתם באסקילסטונה, העולה החדשה לליגת העל השוודית עד לסיום העונה.
קריירה > נבחרת איראן

חקיקי זומן לנבחרת הבוגרת של איראן ב-2010. החל לשחק בטורניר אליפות פדרציית הכדורגל של מערב אסיה בה ערך את הופעתו הבכורה נגד בחריין בתיקו 0-0.
חקיקי נכלל בסגל הנבחרת למונדיאל 2014 בו הודחה איראן בשלב הבתים. ב-16 ביוני 2014 עמד בשער הנבחרת נגד ניגריה במשחק שהסתיים בתוצאה 0-0. במשחק זה חקיקי הפך לשוער האיראני הראשון ששומר על רשת נקייה במשחק במסגרת המונדיאל. בנוסף שיחק גם בשני משחקיה הנותרים של הנבחרת במסגרת שלב הבתים. נגד ארגנטינה שמר על רשת נקייה עד הדקה ה-91 בה נכנע לליאו מסי, במשחק שהסתיים בהפסד 1-0, ונגד בוסניה והרצגובינה בו הפסידה נבחרתו בתוצאה 3-1.
תארים

אליפות איראן: 2007/2008
גביע חאזפי: 2009/2010, 2010/2011
הגביע הרוסי: 2011/2012
הסופר קאפ הרוסי: 2012
אברהם בן יעקב (נוסע)

| --- | --- |
 לידה:  912 טרטוש (קטלוניה של ימינו) 
 פטירה:  לא ידוע
 לאום:  יהודי-ספרדי
 תקופת הפעילות:  961–962 
 גילויים בולטים:  מזרח-מרכז אירופה, החוף הבלטי
 אזורים שחקר:  אירופה
 
אברהם בן יעקב (בערבית: إبراهيم بن يعقوب الإسرائيلي الطرطوشي - איברהים בן יעקוב הישראלי הטרטושי) היה סוחר-נוסע יהודי אשר שימש כשליח באירופה מטעמו של החליף של קורדובה במחצית השנייה של המאה העשירית.
חייו

לא קיים מידע רב ומאומת על חייו האישיים המוקדמים. המקור העיקרי לכך הם תאוריו שלו אודות מסעותיו. מטרת נסיעותיו הייתה ככל הנראה בעיקר לצורך קידום יחסי המסחר והכלכלה, עובדה המצביעה על עיסוקו שלו כסוחר, אך הוא שילב בהם גם פעילות דיפלומטית ואיסוף מידע עבור החליף.
בנוסף לכך גילה עניין בנושאים נוספים כגון אתנוגרפיה, רפואה ואקלים המצביעים על השכלה ותחומי עניין נרחבים יותר.
ההיסטוריונים לאופולד פון רנקה ואליהו אשתור טוענים כי בן יעקב היה רופא יהודי ממוצא ספרדי שחי באזור קטלוניה של ימינו. לעומת זאת החוקרים פיטר אנגלס וברנרד לואיס טוענים כי ככל הנראה מדובר ביהודי שהמיר את דתו לאסלאם אך שמר על שמו המקורי מטעמי מסורת.
מסעותיו

כמו כל המידע אודות בן יעקב גם המידע בעניין מסעותיו ומטרתם שנוי במחלוקת בין החוקרים וזאת מכיוון שלא קיים מידע אובייקטיבי מוסמך ומדויק אודותיהם. המידע היחיד כאמור מגיע מכתביו ורישומיו שלו עצמו ואלו נתונים לפרשנות מחקרית.
בן יעקב סייר ברחבי אירופה, מאירלנד שבמערב דרך פולין שבמזרח ועד סיציליה שבדרום. בדרכו עבר בצרפת, גרמניה ואיטליה של ימינו.
נסיעותיו באזור ממלכת פרנקיה המזרחית כללו ביקור בערים מיינץ, שפייר וורמס והוא הגיע עד לאזורים הסלאביים במזרח היבשת כולל הערים פראג, המוזכרת בשמה לראשונה בכתביו, קרקוב, ולאזור צפון גרמניה והים הבלטי.
תיאור מסעותיו מהווה מקור מידע חשוב במיוחד אודות מיישקו הראשון, השליט הראשון של פולין וכן על חיי הויקינגים בהדבי ולאורך החוף הצפוני של גרמניה בנסיכויות מקלנבורג ופומרניה.
בדיווחיו מתאר בן יעקב שתי פגישות שערך עם אוטו הראשון, קיסר האימפריה הרומית הקדושה וזאת למרות שלוחות הזמנים של מסעותיו אינם חופפים תקופה של יחסים דיפלומטים בין ספרד המוסלמית ומדינות מרכז אירופה. פגישה אחת נערכה בשנת 961 או 962 ברומא כאשר הוא משמש כנציגו של החליף עבד אל רחמן השלישי מקורדובה, זמן קצר לאחר הכתרתו של אוטו הראשון לקיסר. החוקר אבורחמן עלי אל האג'י טוען כי הפגישה לא נערכה עם הקיסר אלא עם האפיפיור יוחנן השנים עשר.

הפגישה השנייה ומועדה גם הם שנויים במחלוקת. היא נערכה ככל הנראה בשנת 965 במגדבורג או בשנת 973 במרסבורג. הפגישות הללו נערכו במהלך מסעו של בן יעקב לאורך הנהרות אלבה וזאלה לפגישות עם היהודים ששימשו כמפעילי מכרות המלח באזור.
לטענת חוקרים אחרים בן יעקב לא שימש כשליח אלא נסע מטעם עצמו לצורך ענייני המסחר הפרטיים שלו. לטענתם לא קיים שום תיעוד של פגישה בין נציגים מוסלמים לשליטים ממרכז אירופה. יחד עם זאת מקורות ערביים, פולנים ובולגרים מעידים על מפגש שנערך בפסח שנת 973 בין אברהם בן יעקב והדוכס הפולני מיישקו הראשון בעיר קוודלינבורג במהלך מפגש שגרירים ממדינות אירופיות רבות.
רשמי מסעותיו של אברהם בן יעקב הועלו על הכתב ככל הנראה רק כאשר חזר לספרד במסגרת דין וחשבון שמסר לחליף. הכתבים לא שרדו בשלמותם אך ציטוטים של קטעים מתוכם נמצאו בעבודותיהם של חוקרים מתקופות מאוחרות יותר אשר כתבי היד שלהם כן נמצאו ופוענחו. המקור העיקרי למידע נמצא בעיקר בעבודותיו של אבו עבדולה אל-בכרי.
כיום ידוע כי אברהם בן יעקב הוא אבּראהים אל-טוּרטוּשי, שחלקים מתיאוריו על אירופה הצפונית, התיכונה והמערבית, נשמרו בידי אל-עוּצ'רי (אנ') (המאה ה-11) וצוטטו על-ידי הגאוגרף אל-קַזְוינִי (אנ') (המאה ה-13).